kardosdrur/scandi-wiki huggingface dataset:
Gabrielle Tavaststjerna

Gabrielle Augusta Vilhelmina Tavaststjerna født Kindstrand (24. september 1868 i Stockholm - 14 juni 1946 i Stockholm) var en svensk skuespiller og forfatter. 

Den unge skuespillerinde Gabrielle Kindstrand var tilknyttet Viktor Rydbergs teatergruppe da hun i 1891 blev gift med Karl August Tavaststjerna (1860-1898) som var en af Finlands mest eminente forfattere i slutningen af 1800-tallet. Parret boede i flere år i Schweiz, Italien og på øen Rügen og Berlin i Tyskland. Under deres tid i Tyskland tilhørte Tavaststjerna den kende såkaldte "Friedrichshagener Kreis" som var en kreds af mere eller mindre bohemiske nordiske kulturpersonligheder, der var fulde af begejstring for den nye strømning: Naturalismen fra Skandinavien. Da August Strindberg i 1892 nærmest flygtede til Berlin, opstod snart en skandinavisk kunstnerkoloni omkring den vinstue på Neue Wilhelmstraße, som Strindberg kaldte "Zum schwarzen Ferkel". Den låg i bydelen Friedrichshagen i det østlige Berlin. Der kom flere forfattere, svenskerne August Strindberg og Ola Hansson, danskeren Holger Drachmann, nordmændene Knut Hamsun, Gunnar Heiberg og den mindre kendte Gabriel Finne samt den svenskføde finsk-tyske Adolf Paul. I begyndelsen af 1894 blev Tavaststjerna træt af det hektiske liv i Berlin og de bad diplomaten greve Birger Mörner (1867-1930) hjælpe dem med at finde et sted i Sverige, hvor han skulle kunne skrive. Mörner ordnede det sådan at Tavaststjerna fra slutningen af april fik lov at leje en bolig hos Carl Coyet (1852-1902), en adelig tidligere løjtnant i reserven ved Skånska Husarregementet, på dennes gård Sörby i Norrbyas sogn i Närke. Tavaststjerna boede der til vinteren 1894-95. I september 1895 flyttede de tilbaga til Finland, da hendes mand var blevet redaktør på den lille Hangö tidning i 1895 og på Björneborgs tidning 1896. Han døde af lungebetændelse et par måneder inden sin 38-årsdag på hospitalet i Björneborg (Pori). Efter Karl August Tavaststjerna død indgik hun 1900 ægteskab med Raymond de Veldegg, de blev skilt og hun blev for gift med den dansk/amerikanske forfatter Paul Harboe, han døde kun 28 år gammel. Hun var nu 39 år og for anden gang enke. I 1910 blev hun gift med udgiveren i New York Horatio Shafe Kraus. Efter hans død 1918 flyttede hun tilbage til Stockholm hvor hun boede resten af livet. Hun døde 1946. 

Gabrielle Tavaststjerna var datter til Klas Kindstrand tjenestemand i det svenske landforsvarsdepartement og Emma Berg.

Kilder 

Skuespillere fra Sverige
Personer fra Stockholm
Svensksprogede forfattere fra Sverige
Forfattere fra Finland
Oversættere fra Sverige
Scheeßel

Scheeßel er en kommune med knap 13.000 indbyggere (2013) i den sydøstlige del af Landkreis Rotenburg (Wümme), i den nordlige del af den tyske delstat Niedersachsen.

Geografi 
Scheeßel ligger i overgangen mellem Stader Geest og Lüneburger Heide (Nordheide) i en højd omkring 30 moh. Floderne Wümme og Beeke løber gennem kommunen. Landskabet er præget af skove enge og moser (gestlandskab).

Ved Westerholz ligger Bullerberg der med 53  moh. er det højeste punk i landkreisen, hvis administrationsby Rotenburg (Wümme) ligger ca. 9 km. mod syd. De nærmeste større byer er Bremen der ligger omkring 40 km mod sydvest, og Hamburg der ligger 50 km mod nordøst.

Inddeling 
Kommunen Scheeßel består af følgende landsbyer og lokalområder:
 Abbendorf – 283 indbyggere
 Bartelsdorf – 473 indbyggere
 Hetzwege – 393 indbyggere
 Jeersdorf – 1.385 indbyggere
 Ostervesede (med: Deepen, Einloh) – 754 indbyggere
 Scheeßel (med: Büschelskamp, Veersebrück, Veerse) – 6.741 indbyggere
 Sothel – 202 indbyggere
 Westeresch (med: Wenkeloh) – 510 indbyggere
 Westerholz (Ortsteile: Bult) – 635 indbyggere
 Westervesede – 776 indbyggere
 Wittkopsbostel (med: Oldenhöfen) – 515 indbyggere
 Wohlsdorf – 356 indbyggere
(indb. pr. 30. september 2009)

Andet 
 På motorbanen Eichenring afholdes hvert år musikfestivalen , i 2014 med 73.000 gæster.

Eksterne kilder/henvisninger 

 Byens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Hærdning

Hærdning er en proces, hvorved metal, fortrinsvist stål bliver gjort hårdt.

Hærdningens kemi 
For at jern skal kunne hærdes, skal det have et vist indhold af kulstof, mellem ca. 0,3% og 1,7%. Er der for lidt kulstof, kan jernet ikke hærdes og kaldes smedejern, er der for meget, har man i stedet støbejern. Stål kan være legeret med andre metaller som krom og vanadium for at få specielle egenskaber. Hærdningen beror på, at jernet omdannes til austenit, når det opvarmes over en vis temperatur, og når det hurtigt afkøles, ikke kan nå at omdannes til cementit, perlit og/eller ferrit, men fastholdes som martensit.

Hærdning, arbejdsgang 
Stålet ophedes til en bestemt temperatur (mellem 775° C og lidt over 900° C afhængigt af stålet), ofte betegnet ved den glødefarve det får, f.eks. kirsebærrød. Det afkøles derpå ved neddykning i vand, den såkaldte afgysning. Nogle stål afgyses i stedet i olie. Stålet skal bevæges for at undgå fastsiddende dampbobler. Hvis man f.eks. skal fremstille en punsel, neddykkes kun spidsen af det tildannede stål, da resten af punslen skal være sej i stedet for hård. I nogle tilfælde kan man hærde et emne ved at udsætte det for en flamme og derpå sprøjte vand på. Det kan ske i samme arbejdsgang, f.eks. ved hærdning af aksler.

Selvhærdende stål 
Nogle stållegeringer betegnes selvhærdende. De hærder ved afkøling i luften og skal ikke afgyses.

Anløbning 
Stålet er nu glashårdt og derfor uegnet til brug, da det meget let springer i stykker. Det skal derfor anløbes, dvs. opvarmes til nogle hundrede grader afhængigt af stålets art og anvendelse. Overfladen på stålet afslibes, så man igen kan se det blanke metal. Det opvarmes nu, evt. ved restvarmen i den del af stålet, der ikke blev nedkølet. Herved iltes overfladen og antager forskellige farver. Når den ønskede farve er nået, nedkøles hele emnet. Stålet er nu både sejt og hårdt.

Indsatshærdning 

Genstande af ikke-hærdeligt jern med et lavt kulstofindhold kan indsatshærdes. Derved tilfører man kulstof til det yderste lag af emnet. Dette bruges til genstande, der skal være både slidstærke og seje som f.eks. tandhjul. Emnet eller emnerne anbringes i en lufttæt og ildfast kasse, der desuden pakkes med kulstofholdigt materiale såsom trækul, horn, læder eller ben. Kaliumferrocyanid kan også benyttes. Kassen opvarmes derpå til høj temperatur i lang tid, hvorved frigjort kulstof trænger ind i overfladen på jernet. Det kan herefter afgyses.

Udglødning eller normalisering 
Mange metaller og legeringer som jern, kobber og bronze bliver hårde ved f.eks. drivning eller bukning. Denne hårdhed kan føre til revnedannelse eller brud ved fortsat bearbejdning. Hærdningen fjernes ved udglødning af metallet, opvarmning til rødglødhede og afkøling.

Kilder og henvisninger 
 Smedebogen – København 1943 / E.G. Bildsøe
 Landbrugets værkstedsbog – Frederiksberg 1966 / Kristian Rask

Stål
Island Games 2013

De XV Island Games (også kendt som 2013 NatWest Island Games af sponsor årsager) blev holdt i Bermuda, fra den 13. til 19. juli 2013. Bermuda blev valgt som værtsnation/værtsø for legene, efter at Prince Edward Island trak sig ud af International Island Games Association. Dette var første gang, at Island Games blev holdt udenfor Europe. To land fra det danske rige deltog i Island Games 2013, Færøerne blev nummer seks og Grønland blev nummer 16. Flere lande eller øer sendte færre deltagere end de plejer, da det blev en lang og dyr rejse til Bermuda fra Europa. F.eks. valgte det Færøske Svømmeforbund at de slet ikke ville sende nogen svømmere afsted, dette skyldtes også at man prioriterede andre konkurencer i Europa, som lå på samme tidspunkt som Island Games. Der var 22 øer eller øgrupper, som deltog ved Island Games 2013 og 1127 atleter, som konkurrerede i 185 konkurrencer indenfor 15 idrætsgrene.

Deltagende øer og ø-nationer 
22 øer og øgrupper var tilmeldt hos IIGA, øer fra Europa, Sydatlanterhavet og fra Karibien deltog ved legene. To øer meldte afbud til Island Games 2013, det var Rhodos og Sark.

  (64)
  (6)
  (Vært) (100)
  (69)
  (49)
  Færøerne (84)
  Frøya (16)
  (75)
  Gotland (58)
  (74)
  (100)
  Hitra (34)
  (85)
  (30)
  (79)
  Menorca (33)
  Orknøerne (29) 
  Saaremaa (43)
  (46)
  St. Helena (8)
  Hebriderne (22)
  Ynys Môn (23)

Medaljeoversigt 
Nøgle:

Listen er ifølge den officielle medaljeoversigt fra Island Games hjemmesiden.

Se også 
Færøerne ved Island Games 2013

Referencer 

Sport i 2013
2013
Isle of Man
Bermuda
Amaurosis fugax

Amaurosis fugax (Latin fugax = forbigående, Græsk amaurosis = mørke) er en medicinsk betegnelse for forbigående synstab på det ene øje, ofte forårsaget af en midlertidig afbrydning af blodforsyning til øjet.

Neurologiske sygdomme
Øjensygdomme
Tusta Wefring

Tusta Wefring (døbenavn Inger Johanne; født 26. maj 1925, død 2. november 2014) var en norsk-dansk tekstilkunstner.

Hun var datter af den norske billedkunstner Gunnar Wefring og Signe Ivarsdotter Mortensson Egnund (1898–1977), og voksede op på Stabekk i Bærum.

Wefring studerede stoftryk på Kunsthåndværkerskolen i København. I 1960'erne havde hun succes med sine malede rygsække, kjoler, jakker og busseronner og havde en række udstillinger i 1950'erne til 1970'erne, deriblandt i London og på Me­tro­po­li­tan Mu­se­um i New York. Hun fik udsmykningsopgaver i rådhuserne i Bir­ke­rød, Hillerød og Haderslev, i Hvidovre Hospital og i flere af Danske Banks afdelinger.

Tusta Wefring var gift med rektor Steen Bjarnhof fra 1949, og med den danske sølvsmed og billedhugger Søren Georg Jensen (1917-1982) fra 1956 til 1973.

Udgivelser 
 Eigil Hinrichsen, Tusta Wefring, Galerie Långvinkeln: Inför en ny konstsalong

Referencer

Eksterne henvisninger 
 Lexikon der Textildesigner 1950 - 2000
 Utstilling Vevringen 1994 (som Tusta Vefring) 
 Andreas Hansen: Scener fra et ægteskab , i kunstavisen.dk. Anmeldelse av utstillingen Sølv, skulpter og malede stoffer -Et ægteskab

Tekstilkunstnere fra Norge
Tekstilkunstnere fra Danmark
Nordmænd i 1900-tallet
Danskere i 1900-tallet
Danskere i 2000-tallet
Island Games 1985

Inter-Island Games 1985 var de Island Games og blev holdt i Isle of Man, fra den 18. juli 18 til den 24. juli 1985.

Medaljeoversigt
Forklaring:

Idrætsgrene
Idrætsgrenene som blev valgt til legene var:
 Atletik - se resultater
 Badminton - se resultater
 Cykling - se resultater
 5-på-hver-side fodbold - see se resultater
 Skydesport - se resultater
 Svømning - se resultater
 Volleyball - se resultater

Referencer 

1985
Isle of Man
Sport i 1985
Island Games 1987

Island Games 1987 var anden gang at Island Games blev arrangeret. Legene blev holdt i Guernsey fra den 10. september til den 17. september 1987. Isle of Man vandt legene. Et land fra det danske rige deltog, Færøerne blev nummer 10. Den svenske ø Gotland blev nummer fire, mens Åland, som er en del af Finland, blev nummer fem.

Medaljeoversigt
Forklaring:

Idræt
Idrætsgrenene som blev valgt til legene var:
 Badminton - se resulter
 Bueskydning - se resulter
 Bordtennis - se resulter
 Bowling - se resulter
 Volleyball - se resulter
 Atletik - se resulter
 Skydesport - se resulter
 Cykling - se resulter
 Svømning - se resulter

Referencer

Eksterne links
 1987 Island Games

1987
Guernsey
Isle of Man
Sport i 1987
Island Games 1989

Island Games 1989 var de tredje Island Games og blev holdt i Færøerne fra 5. juli til 13. juli 1989. Udover værtsnationen Færøerne deltog også et andet land fra det danske rige, Grønland deltog for første gang og blev nummer 13. Færøerne blev sammenlagt nummer tre, Isle of Man vandt for tredje gang legene, Island blev numme to. Judo var med som idrætsgren ved Island Games for første gang.

Medaljeoversigt
Forklaring:

Idræt
Idrætsgrenene som blev valgt til legene var:

 Atletik - se resultater
 Badminton - se resultater
 Bordtennis - se resultater
 Bueskydning - se resultater
 Cykling - se resultater
 Fodbold - se resultater
 Gymnastik - se resultater
 Judo - se resultater
 Skydesport - se resultater
 Svømning - se resultater
 Volleyball - se resultater

Referencer

External links
 1989 Island Games

1989
Isle of Man
Færøerne
Sport i 1989
Lundrapgræs

Lundrapgræs (Poa nemoralis), ofte skrevet lund-rapgræs, er en flerårig plante i græs-familien. Arten er oprindeligt udbredt i de tempererede dele af den nordlige halvkugle, men er siden spredt ved menneskets hjælp til andre dele af verden. I Danmark er den meget almindelig på skyggefulde steder i lunde, skove og parker. Den kendes på sine karakteristisk udstående blade.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen: Græsser i farver. Politikens Forlag. København 1977. .

Rapgræs
Grand Cru (album)

Grand Cru - Musik inspireret af livet er den første EP fra L.O.C. der udkom den 31. december 2014 på SGMD. Det er L.O.C.'s første EP nogensinde, og den består af 5 numre der fusionerer genrerne rap, swing og croon. Om teksterne på EP'en har L.O.C. udtalt: "I hiphop og rap har det altid været i højeste kurs at rappe om kampen og om at klare den. Men jeg synes, det ville være lidt løgn, hvis jeg forsøgte at fremstille det, som om jeg kæmper en brav kamp for at få tilværelsen til at hænge sammen. Jeg har altid været fascineret af at rappe om regnvejrsdage, men solen skinner jo også en gang imellem". Albummets første single, "Diva" udkom den 26. december 2014. "Gentlemen" udkom som anden single den 13. april 2015. Den 17. juli 2015 udkom albummets tredje single, "Farvel" i et B.A.N.G.E.R.S. remix medvirkende U$O og Marwan.

Spor

Referencer 

Album fra 2014
L.O.C.-album
Samtgemeinde Bothel

Samtgemeinde Bothel er en Samtgemeinde med 6 kommuner, beliggende i Landkreis Rotenburg (Wümme), i den nordlige del af den tyske delstat Niedersachsen. Samtgemeindens administration ligger i byen Bothel.

Geografi 
Samtgemeinde ligger i landskabet Wümmeniederung og udløbere af Achim-Verdener Geest. Begge er delområder i det større landskab Stader Geest. Kommunerne ligger i et naturrigt gest-, skov- und Hedelandskab mellem bækkene Rodau og Wiedau, der er tilløb til floden Wümme.

Nabokommuner 
Nabokommuner er byen Rotenburg (Wümme), kommunen Scheeßel, byen Schneverdingen og kommunerne Neuenkirchen (Landkreis Heidekreis), byen Visselhövede, kommunen Kirchlinteln (Landkreis Verden) og Samtgemeinde Sottrum.

Inddeling 
Kommunerne i samtgemeinden er, fra vest mod øst:
 Westerwalsede
 Kirchwalsede
 Hemsbünde
 Bothel (administrationsby)
 Brockel
 Hemslingen

Eksterne kilder/henvisninger 

 Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Engrapgræs

Engrapgræs (Poa pratensis), ofte skrevet eng-rapgræs, er en flerårig plante i græs-familien. Arten er oprindeligt udbredt i Europa og Asien, men er siden spredt ved menneskets hjælp til de tempererede dele af både den nordlige og sydlige halvkugle.

Blomsterne hos engrapgræs er samlet i 2-5-blomstrede og 4-6 mm lange småaks, som tilsammen danner en endestillet top. Bladene har en tydelig bådformet spids.

I Danmark er arten meget almindelig på enge, ved stranden, langs veje, i krat, klitter og tørre bakker. Den er en vigtig kulturplante, der er brugt som udsæd på vedvarende græsgange, på sportspladser og vejkanter, ofte sammen med alm. rapgræs.

Kilder og eksterne henvisninger 

 M. Skytte Christiansen: Græsser i farver. Politikens Forlag. København 1977. .
 Arne og Anna-Lena Anderberg: Den virtuella floran, Naturhistoriska riksmuseet  

Rapgræs
Surrib

Surrib er en sønderjysk egnsret. Den bliver tilberedt af svinekød f.eks. ribbensstykke eller kogeflæsk. Den spises med sønderjysk rugbrød, syltede rødbeder og sennep. Ofte bliver der drukket snaps til retten. Surrib hører især til på et sønderjysk julefrokostbord.

Referencer 

Mad fra Danmark
Egnsretter
Charles Fleischer

Charles Fleischer (født 27. august 1950) er en amerikansk skuespiller og komiker. Han er kendt som stemmen bag hovedfiguren i Hvem snørede Roger Rabbit.

Referencer

Eksterne henvisninger 

 

Skuespillere fra Washington, D.C.
Komikere fra USA
Stubberup (Hedensted)

Stubberup var den største af de tre landsbyer, som udgjorde Løsning Sogn. I 1868 blev jernbanen mellem Fredericia og Aarhus åbnet, og en station på denne strækning blev anlagt i Stubberup. Den fik dog navnet efter sit sogn (benævnt Løsning Station) og ikke efter byen. Det startede en udvikling med øget byggeri, som bevirkede at med tiden voksede landsbyerne Løsning og Stubberup sammen. Sammenlægningen skabte stationsbyen Løsning.

Lokaliteter i Hedensted Kommune
Hedensted
Proteinkinase

I biokemien betegner proteinkinase en stor gruppe enzymer der har mange vigtige funktioner i cellen. Enzymerne har til fælles at de udfører en fosforylering af et protein, dvs overførsel af en fosfatgruppe fra en energirig forbindelse som ATP eller GTP til et protein, f.eks. et andet enzym, ofte en anden proteinkinase. Fosforyleringen medfører en ændring af proteinets aktivitet.

Menneskets genom koder for omkring 500 proteinkinaser svarende til 2% af genomet og genprodukterne indgår i signaltransduktion, celledeling, celleudvikling og cellefunktion, inkl. celledød apoptose. Sågar hukommelsen styres tilsyneladende ved hjælp af proteinkinaser, jf. PKMzeta (proteinkinase M zeta)

Det skønnes at ca 30% af alle menneskets proteiner får modificeret deres aktivitet af proteinkinaser.
Proteinkinasernes aktiviteter er eksempler på at en postsyntetisk modifikation af et protein kan ændre proteinets aktivitet.

Signaltransduktion 

Proteinkinaserne indgår primært i signaltransduktionen, der er overførslen af ydre påvirkninger af cellen som f.eks. en hormonpåvirkning til et cellulært respons der typisk involverer receptorer i cellemembranen og sekundære messengers der fosforylerer proteinkinaser.

Signaltransduktionen er ofte en kaskade af fosforyleringsreaktioner der involverer flere proteinkinaser. Et eksempel på en kaskade af proteinkinaser er MAPK-kaskaden, hvor MAP står for mitogen-aktiveret protein og K står for kinase: MAPKKKK fosforylerer MAPKKK der fosforylerer MAPKK der fosforylerer MAPK der er involveret i reguleringen af meiose, mitose og differentiering, se illustration af MAPK-kaskaden her.

Resultatet af fosforylerings kaskaderne kan være forhøjet enzymaktivitet, forhøjet genekspression eller forhøjet aktivitet af ion-kanaler.

Receptor-tyrosinkinase 

Vækstfaktorerne insulin, IGF1 (insulin-like growth factor), PDGF (platelet-derived growth factor), EGF (epidermal growth factor) og SCF (stem cell factor) starter alle signaltransduktionen med hver sin receptor der har en indbygget proteinkinase-funktion. Det første trin i fosforyleringskaskaderne er en transfosforylering af aminosyren tyrosin på to receptormolekyler. Denne reaktion sker på indersiden af cellemembranen og starter en kaskade af reaktioner der fører til de kendte cellulære responser: regulering af metabolismen, celledifferentiationen, celledelingen og morfogenesen.

Der kendes mere end 50 receptor-tyrosinkinaser i pattedyr.

Menneskets proteinkinaser 

Menneskets proteinkinaser kan inddeles i flere forskellige grupper
 AGC med proteinkinaserne PKA, PKC og PKG.
 CaM med proteinkinaserne calcium/calmodulin-dependent proteinkinaser
 CK1 med proteinkinasen caseinkinase, gruppe 1
 CMGC med proteinkinaserne CDK, MAPK, GSK3 og CLK
 STE dvs. de homologe enzymer af gærenzymerne Sterile 7, Sterile 11, og Sterile 20-kinaserne
 TK med tyrosinekinaserne RTK
 TKL med tyrosinekinase-lignende enzymer

Eksterne links og henvisninger 

 Fosforylering. Den store danske

Biokemi
Proteiner
Enzymer
Tintin i Tibet

Tintin i Tibet (fransk originaltitel Tintin au Tibet) er det tyvende album i tegneserien om Tintins oplevelser. Det er skrevet og tegnet af den belgiske tegneserieskaber Hergé og blev udgivet i mindre dele i Tintin fra september 1958 til november 1959, og herefter i et samlet album i 1960. Hergé betragtede det som sit favorit Tintin-eventyr og som en følelsesmæssig opgave, da han skabte historien mens han led af traumatiske mareridt og personlige konflikter om at forlade sin hustru til fordel for en tredive år yngre kvinde. Historien handler om Tintin, der leder efter sin ven Chang Chong-Chen, som myndighederne påstår døde i en flyulykke i Himalaya. Han er overbevist om, at Chang overlevede, og Tintin leder en ekspedition til et plateau i Tibet og møder undervejs den mystiske yeti.

Hæftet efterfulgte Koks i lasten (1958) og historiens store persongalleri, men Tintin i Tibet adskiller sig fra andre historier i serien ved at kun at have få figurer, og er også Hergés eneste historie, hvor Tintin ikke kæmper mod en antagonist. Temaerne i Hergés historie inkluderer overnaturlige sanser, mystisk tibetansk buddhisme og venskab. Tintin i Tibet er blevet oversat til 32 sprog, og er blevet rost både af kritikere og Dalai Lama, der har tildelt den Light of Truth Award. Historien var en kommerciel succes og blev udgivet i bogform af Casterman kort efter dens afslutning; serien selv blev en definerende del af den fransk-belgiske tegneserietradition. Tintin i Tibet blev omskrevet til tv, radio, dokumentarfilm, teater og et videospil, og har været genstand for en museumsudstilling.

Nogle franske udgaver 
1956-1958: Tintin au Tibet, fortsat serie i Tintin nr. 44, 31. oktober 1956 – nr. 1, 1. januar 1958. 63 tegneseriesider i farver; side 37 og side 38 blev forkortet til én side i albumudgaven.
 1960: Les aventures de Tintin – Tintin au Tibet, album fra Casterman, 62 tegneseriesider i farver.

Danske udgaver 
Føljetoner
 1962: Tintin i Tibet. Fortsat serie i Politiken nr. 178, onsdag 28. marts 1962 – nr. 320, mandag 20. august 1962.
 1970-1971: Tintin i Tibet. Fortsat serie i Politiken nr. 95, søndag 4. januar 1970 – nr. 157, søndag 7. marts 1971.
 1979-1980: Tintin i Tibet. Fortsat serie i Århus Stiftstidende søndag 15. april 1979 – søndag 15. juni 1980.
 1997-1998: Tibet. Fortsat serie i Århus Stiftstidende søndag 1. juni 1997 – søndag 16. august 1998.

Album
 1963: Tintins oplevelser nr. 9 (gammel standardudgave). Tintin i Tibet. Illustrationsforlaget. Genoptryk har .
 2007: Tintins oplevelser (retroudgave). Tintin i Tibet. 2. udgave. Carlsen Comics, . Fra 2. oplag, 2012, Cobolt, .
 2009: Tintins oplevelser nr. 20 (minicomics). Tintin i Tibet. Cobolt, .
 2013: Tintins oplevelser (ny standardudgave). Tintin i Tibet. Cobolt, .

Referencer

Eksterne henvisninger 
 Tintin i Tibet på ComicWiki

Tintin-album
Litteratur i 1960
Weddellhavet

Weddellhavet er en stor bugt i Sydishavet, mellem den Antarktiske halvø i vest og Dronning Maud Land i øst. Den sydligste del af bugten (fra 75 til 78°S) er dækket af Filchner-Ronne isbræmmen). Weddellhavet ligger dels i den britiske, dels i den argentinske sektor af Antarktis. Weddellhavet har et areal på omkring 2,8 millioner km².

Weddellhavet er opkaldt efter den britiske kaptajn James Weddell, der opdagede området i 1823, da han under en ekspedition sejlede så langt sydpå som 74° sydlig bredde.

 

Bugter i Antarktis
Det Sydlige Ishav